ඉරාකයේ දී හා ඇෆ්ගනිස්ථානයේ දී ඇමරිකාව උගත් පාඩම් ගැන ද අවධානයෙන් සිටි රුසියාව, ඇමරිකානු යුද බලයට නොදෙවෙනි වීම සඳහා ඔවුන්ගේ යුද උපක්‍රම, උපකරණ හා මෙහෙයුම් ආදිය නවීකරණයෙන් නොනැවතී යුද අධ්‍යාපනයේ පවා වෘත්තීමය බව වැඩි දියුණු කර ඇත. එම වෙනස්කම් හා හමුදාව ප්‍රතිව්‍යුහගත කිරීමත් යනාදී සියල්ලෙහි අරමුණ රුසියාවේ බලය යුරෝපයට, මැද පෙරදිග කලාපයට හා ආසියාවට ප්‍රදර්ශනය කිරීමයි. හමුදාව සඳහා වැඩිම ප්‍රතිපාදන වෙන් කර තිබෙන රටවල් අතර රුසියාව ඉදිරියෙන් සිටී. ඔවුන් සන්නද්ධ රථවලට භටයින් යොදනු වෙනුවට ඒවා ස්වයංක්‍රීයකරණය කෙරෙහි යොමුවෙන්නේ භටයන් නඩත්තු කිරීමට යන වියදම ආයුධ හා තාක්ෂණය සඳහා යොදාගැනීමට හැකි බැවිනි. වසර ගණනාවක් පුහුණු කිරීම වෙනුවට කොන්ත්‍රාත් පදනම මත, බොහෝ විට වසරක කාලයක් සඳහා ස්වේච්ඡා භටයින් බඳවා ගනු ලැබේ. මාස හතරක මූලික පුහුණුවකින් පසුව රුසියානු සෙබළුන්ට තවත් මාස අටක කාලයක් පමණක් සේවය කළ හැකි අතර ඔවුන්ගේ හමුදා ගනුදෙනු වසරක් ඇතුළත නිමා වේ. එනිසා කුමන්ත්‍රණ, රහස් වැඩ ආදියේ නිරත වන්නට ඔවුනට අවකාශ නොලැබේ.
මූලික පුහුණුව මාස කීයක කාලයක්ද
මාස හතරක